సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Sensex Today: నష్టాల్లో దేశీ స్టాక్ మార్కెట్
నిఫ్టీ 50లో సన్ ఫార్మా, కోటక్ మహీంద్రా బ్యాంక్, బీపీసీఎల్, హిందుస్తాన్ పెట్రోలియం, ఐఓసీ, విప్రో, ఇండియాబుల్స్ హౌసింగ్ ఫైనాన్స్, బజాజ్ ఫైనాన్స్, ఓఎన్‌జీసీ, గెయిల్ షేర్లు లాభాల్లో ఉన్నాయి.
Samayam Telugu | Updated:
Jan 22, 2019, 09:59AM IST
హైలైట్స్
సెన్సెక్స్ 139 పాయింట్లు డౌన్
36,439 వద్ద ట్రేడింగ్
41 పాయింట్ల నష్టంతో 10,920 వద్ద నిఫ్టీ
ఇండియన్ స్టాక్ మార్కెట్ మంగళవారం నష్టాలతో ట్రేడవుతోంది. బెంచ్‌మార్క్ ఇండెక్స్‌లు మిశ్రమంగా ప్రారంభమయ్యాయి. సెన్సెక్స్ తన మునపటి ముగింపు 36,578 పాయింట్లతో పోలిస్తే 71 పాయింట్ల లాభంతో 36,649 వద్ద ప్రారంభమైంది. అయితే నిఫ్టీ మాత్రం తన మునపటి ముగింపు 10,961 పాయింట్లతో పోలిస్తే 12 పాయింట్ల నష్టంతో 10,949 వద్ద ట్రేడింగ్‌ను ప్రారంభించింది. కాలం గడిచేకొద్ది సెన్సెక్స్ కూడా నష్టాల్లోకి జారుకుంది.
ఉదయం 9:44 సమయంలో సెన్సెక్స్ 139 పాయింట్ల నష్టంతో 36,439 వద్ద, నిఫ్టీ 41 పాయింట్ల నష్టంతో 10,920 వద్ద ట్రేడవుతున్నాయి. ఆటోమొబైల్స్, బ్యాంక్స్, ఎనర్జీ, ఐటీ, మెటల్ షేర్లపై ఒత్తడి నెలకొంది. ఫార్మా ఇండెక్స్ లాభాల్లో ట్రేడవుతోంది.
మరోవైపు ఆసియా మార్కెట్ల ప్రధాన సూచీలన్నీ నష్టాల్లోనే ట్రేడవుతున్నాయి. ఈ అంశం మన మార్కెట్లపై ప్రతికూల ప్రభావం చూపింది. సోమవారం అమెరికా మార్కెట్లు 1 శాతానికి పైగా ర్యాలీ చేశాయి. అంతర్జాతీయ మార్కెట్‌లో ముడి చమురు ధరలు స్వల్పంగా తగ్గాయి. క్రూడ్ ధరల తగ్గుదల, అమెరికా మార్కెట్ల ర్యాలీ వంటి అంశాలు కూడా ఫలితానివ్వలేదు.
నిఫ్టీ 50లో సన్ ఫార్మా, కోటక్ మహీంద్రా బ్యాంక్, బీపీసీఎల్, హిందుస్తాన్ పెట్రోలియం, ఐఓసీ, విప్రో, ఇండియాబుల్స్ హౌసింగ్ ఫైనాన్స్, బజాజ్ ఫైనాన్స్, ఓఎన్‌జీసీ, గెయిల్ షేర్లు లాభాల్లో ఉన్నాయి. సన్ ఫార్మా 4 శాతం మేర పెరిగింది. అదేసమయంలో టాటా స్టీల్, ఎంఅండ్ఎం, వేదాంత, ఇండస్‌ఇండ్ బ్యాంక్, మారుతీ సుజుకీ, ఇన్ఫోసిస్, హిందాల్కో, టాటా మోటార్స్, యస్ బ్యాంక్ షేర్లు నష్టాల్లో ఉన్నాయి. టాటా స్టీల్ 2 శాతానికి పైగా పడిపోయింది.
ఇండియన్ రూపాయి మంగళవారం లాభాలతో ప్రారంభమైంది. అమెరికా డాలర్‌తో పోలిస్తే 71.22 వద్ద ఆరంభమైంది. రూపాయి సోమవారం ముగింపు స్థాయి 71.28గా ఉంది.